
NAVODILA PONUDNIKOM ZA IZDELAVO PONUDBE

1. Na razpisu lahko konkurira vsak gospodarski subjekt, ki je registriran za dejavnost, ki je predmet razpisa in ima za opravljanje te dejavnosti vsa predpisana in veljavna dovoljenja. Ponudnik v ponudbi predloži veljavno licenco, s katero izkazuje svojo sposobnost za opravljanje dejavnosti, ki je predmet razpisa.

2. Ponudnik mora ponudbo izdelati v slovenskem jeziku.

3. Predmet naročila, ki ga naročnik razpisuje po sklopih, je izbira prevoznika. Namen razpisa je zagotovitev ustreznega ponudnika za prevoz dijaka z odločbo opredeljene kot težje ali težko gibalno ovirane.
 Naročnik oddaja naročilo za eno šolsko leto (do 24. 6. 2027) oziroma za čas trajanja šolanja    dijaka.

4. Za izbor najugodnejšega ponudnika bo uporabljeno merilo ustreznost prevoznega sredstva in cena na prevoženi kilometer z DDV.
V primeru dveh ali več ponudnikov z enako ceno na km, izbiro ponudnika odločijo reference ponudnika, ki jih bo ponudnik naknadno priložil na zahtevo naročnika.  Rok veljavnosti ponudbe je 60 dni od roka za predložitev ponudbe.

5. Vse dodatne informacije lahko ponudniki dobijo do 26. 8. 2026 preko elektronske pošte nives.pockar@sclj.si.

6. Ponudbe, ki morajo vsebovati vse v razpisni dokumentaciji zahtevane podatke, morajo biti predložene do vključno 27. 8. 2026 do 12. ure. Ponudbe z ustrezno dokumentacijo dostavite osebno ali pošljite s pošto na naslov:

ŠC Ljubljana
p. p. 135 
1001 Ljubljana

Na pisemski ovojnici mora biti vidna oznaka »NE ODPIRAJ – PONUDBA«. Upoštevane bodo vse pravilno izpolnjene in popolne ponudbe, ki bodo prispele v predpisanem roku do 27. 8. 2026 do 12. ure.

Popolna ponudba bo tista, ki bo vsebovala naslednje obrazce in izjave iz tega dokumenta:
· Obrazec št. 1 – Podatki o gospodarskem subjektu
· Obrazec št. 2 – Izjava o izpolnjevanju pogojev

· Ponudbeni predračun – CENIK (cena/km) 

7. Ponudnik mora navesti končno ceno v evrih z DDV.
Končna cena (cena na kilometer ) mora vsebovati vse stroške, ki so neizbežni za kakovostno izvedbo naročila, popuste in rabate.
Veljavnost cen ponudnik zagotavlja eno leto oziroma za čas šolanja dijakinje in naknadno naročnik ne bo priznaval nobenih stroškov, ki niso zajeti v ponudbeno ceno.

Cestnine, parkirnine, druge takse in morebitni dodatni stroški so všteti v ceno kilometra.

Stroški prevoza se zaračunavajo za čas prisotnosti dijaka v vozilu. Naročnik bo izstavljen račun plačal 30. dan po prejemu računa.
8. Odpiranje ponudb bo opravila komisija, imenovana s strani naročnika.

9. Po odpiranju ponudb bo kontaktna oseba naročnika vse zahteve za dopolnitev formalno nepopolne ponudbe ter druge informacije o naročilu pošiljala z elektronsko pošto kontaktni osebi ponudnika, navedenega v ponudbi.

10. Izbranega ponudnika ali več ponudnikov bo naročnik pozval k podpisu pogodbe v roku 8 dni od poziva, sicer se šteje, da je od razpisa odstopil.

11. Ponudbe brez kakršnihkoli popravkov in dopolnitev ostanejo v veljavi 60 dni po roku za predložitev ponudb.

Odgovorna oseba naročnika: Nives Počkar

